Viking

Un viking (del nordico antique: vikingr, etiam latinisate: vikingo o vichingo) es un del exploratores, guerreros, mercantes, e piratas qui veniva de Scandinavia e razziava e colonisava grande areas de Europa in le seculo 8 usque le seculo 11. Iste normannos usava lor famose langskipes (longe naves) pro viagiar tanto al est como Constantinopole e le Volga in Russia, e tanto al west como Islanda, Groenlandia, e Terra Nove. Iste era del expansion del gente viking es nominate le Epocha del vikinges e forma un parte major del historia de Scandinavia, le Insulas Britannic e, vermente, tote Europa.

Un imagine romantic del vikinges como nobile salvage germanic emergeva in le seculo 17, specialmente durante le Era Victorian. In Grande Britannia illo prendeva le forma de Septentrionalismo; in Germania, un de pathos "wagnerian" o mysticismo germanic; e in le paises scandinave, le renascentia prendeva le forma de un nationalismo romantic (o "scandinavismo"). Hodie in le cultura popular, iste depictiones es assatis ironisate como clichés, con le effecto de presentar le vikinges como personas comic.

Categoria:Historia de Svedia
Categoria:Historia de Europa